Diskusjon:Breiangen

message: Her ser jeg fremstillingene spriker en del. På endel sider legger vi til grunn at Breiangen strekker seg helt til Jeløya og Vestby-kysten. På andre sider er det linjen Østnestangen-Langgrunnen-Mølen-Vealøs som er Breiangens avgrensning mot øst. Artikkelen er ikke klar på dette, men plasserer Mølen «midt i Breiangen» - noe som vel må bety at vi legger den første versjonen til grunn. Men den eneste kilden som oppgis, Kartverket, legger den andre til grunn. Dette bør vel rettes den ene veien eller den andre? Legger inn unøyaktig så lenge. --WK (diskusjon) 5. feb. 2020 kl. 21:29 (CET)
replies: text: Mulig, selvsagt, at begrepet brukes ulikt i ulike sammenhenger. Men da bør det med i fremstillingen. Se for eksempel Vestfjorden (Oslofjorden). --WK (diskusjon) 5. feb. 2020 kl. 21:34 (CET)
replies: text: : Avgrensningen til Breiangen er ganske så presist definert av Norges Vassdrags- og energidirektorat (NVE). Kart over vestre og østre Breiangen kan du se her: Breiangen-vest og Breiangen-øst. -Worldlydev (diskusjon) 15. apr. 2021 kl. 00:55 (CEST)
replies: text: ::Tror ikke NVE her har ment å definere stedsnavn. De har tatt utgangspunkt i en inndeling de har etablert for sine formål, og satt omtrentlige navn på sine deler til eget bruk. Det blir klart om man ser hvordan de har navngitt andre deler av Oslofjorden: Oslofjorden, Ytre Oslofjord vest, Ytre Oslofjord øst, osv. En stor del av det som i alle andre kilder utgjør Breiangens vestre del ligger i denne kategoriseringen i Langøya. Så dette kan vi nok ikke bruke. --WK (diskusjon) 15. apr. 2021 kl. 09:52 (CEST)
replies: text: :::Tenker vi kan legge inn en bestilling til Kartverket her. De er nasjonal fagmyndighet og sitter på landets fremste ekspertise på toponymi. Har gode erfaringer med hvordan Kartverket svarer ut slike spørsmål. Legger inn bestilling i ettermiddag. --WK (diskusjon) 15. apr. 2021 kl. 09:52 (CEST)
replies: text: ::::Høres ut som en god ide. -Worldlydev (diskusjon) 16. apr. 2021 kl. 02:47 (CEST)
replies: text: :::::Noen oppdateringer angående dette? Worldlydev (diskusjon) 8. mai 2021 kl. 16:04 (CEST)
replies: text: ::::::Takk for påminnelsen. Vi fikk et raskt svar fra Kartverket: 
 Vi har behandlet din innmelding til Rett i kartet med referanse 'Hvor langt øst går Breiangen?'. Lokal nedarva bruk vil være fasiten her, og Kartverket forsøker å registrere stedsnavn så nært opp til dette vi får kjennskap til. Stedsnavnet Breiangen er tilsynelatende fraværende fra eldre historiske kart og også fra navneinnsamlinger i fjorden. Navnet må av forma likevel være gammalt. Navnet kom inn i hovedkartserien i 1969, med tekstforekomsten like nordvest for Mølen. Stedet er nevnt i flere bøker. I boka Oslofjord boka, av Knut A. Nilsen, fra 1974, s. 149, står Breiangen nevnt som «farvannet mellom Hurum, Jeløya og Horten», og det står skrevet at «Gullholmen […] og Bastøy […] flankerer innløpet til Breiangen». Kanskje kan lokalhistorielag (i Hurum/Botne/Borre/Moss) opplyse om tradisjonell utstrekking. Dersom det kommer opplysninger tar vi gjerne imot kopi. Takk nok en gang for ditt bidrag!
 Vennlig hilsen
 Kartverket

text: ::::::Nok en gang svarer Kartverket raskt og godt, men har her (dessverre) ingen fasit å tilby. Kilden de viser til er relevant, men alene ikke spesielt autorativ. Jeg tenker at løsningen her må være å gjøre skikkelig rede for tvetydighetene knyttet til avgrensningene av Breiangen, tilsvarende det jeg har prøvd å gjøre for Ytre Oslofjords grense mot Skagerak. Jeg kan prøve å få dette på plass ganske snart, men det blir neppe i dag. --WK (diskusjon) 9. mai 2021 kl. 08:45 (CEST)
thread_title: Hvor langt øst går Breiangen?